pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-​รองนายกฯ อนุทิน ย้ำรัฐบาลโดยกระทรวงสาธารณสุข เร่งดูแลผู้ป่วยเอดส์ผ่านระบบหลักประกันสุขภาพต่อเนื่องและครอบคลุม สปสช.เตรียมบรรจุชุดตรวจคัดกรองเอชไอวีในสิทธิบัตรทอง
วันพฤหัสบดีที่ 16 มีนาคม 2566
16/03/2566
​รองนายกฯ อนุทิน ย้ํารัฐบาลโดยกระทรวงสาธารณสุข เร่งดูแลผู้ป่วยเอดส์ผ่านระบบหลักประกันสุขภาพต่อเนื่องและครอบคลุม สปสช.เตรียมบรรจุชุดตรวจคัดกรองเอชไอวีในสิทธิบัตรทอง
​รองนายกฯ อนุทินย้ํารัฐบาลโดยกระทรวงสาธารณสุข เร่งดูแลผู้ป่วยเอดส์ผ่านระบบหลักประกันสุขภาพต่อเนื่องและครอบคลุม สปสช.เตรียมบรรจุชุดตรวจคัดกรองเอชไอวีในสิทธิบัตรทอง หนุนการตรวจทั่วถึงเข้าสู่การรักษาเร็ว ตอกย้ําเสียงชื่นชมไทยผู้นําการรับมือโรคเอดส์ระดับโลก
วันที่ 16 มีนาคม 2566 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า นายอนุทิน ชาญวีรกูล รองนายกรัฐมนตรีและรมว.สาธารณสุข ได้เน้นย้ําถึงนโยบายการดูแลผู้ติดเชื้อเอชไอวี และผู้ป่วยเอดส์ที่ทั่วถึง ซึ่งรัฐบาลโดยกระทรวงสาธารณสุขได้เร่งขับเคลื่อนการดูแลผ่านระบบหลักประกันสุขภาพแห่งชาติ หรือ บัตรทอง เพื่อให้ผู้ป่วยสามารถเข้าถึงการรักษาอย่างเท่าเทียม ไม่ถูกเลือกปฏิบัติ โดยให้ความสําคัญตั้งแต่การให้ความรู้เพื่อป้องกัน การคัดกรองที่ทั่วถึง เพื่อให้ผู้ติดเชื้อรู้ตัวและเข้าสู่กระบวนการรักษาที่รวดเร็ว
ล่าสุดกระทรวงสาธารณสุข โดยสํานักงานหลักประกันสุขภาพแห่งชาติ (สปสช.) อยู่ระหว่างเตรียมบรรจุบริการชุดตรวจคัดกรองการติดเชื้อเอชไอวีด้วยตนเอง ให้อยู่ในระบบบัตรทองด้วย ซึ่งการกําหนดเรื่องนี้ได้ผ่านการอนุมัติจากที่ประชุมคณะกรรมการแห่งชาติว่าด้วยการป้องกันและแก้ไขปัญหาเอดส์ (คช.ปอ.) แล้ว สปสช. อยู่ระหว่างการจัดทําหลักเกณฑ์ต่างๆ ขณะที่กรมควบคุมโรคเตรียมกําหนดวันเริ่มให้บริการ หน่วยบริการที่ประชาชนสามารถรับชุดตรวจและจะประกาศให้ประชาชนทราบต่อไป
น.ส.ไตรศุลี กล่าวว่า การบูรณาการเพื่อดูแลผู้ติดเชื้อเอชไอวี และผู้ป่วยเอดส์ผ่านระบบหลักประกันสุขภาพถ้วนหน้าของประเทศไทย เป็นแนวทางที่ได้รับการชื่นชมจากองค์กรระหว่างประเทศ โดยในเดือน ธ.ค. 65 ที่ผ่านมาโครงการโรคเอดส์แห่งสหประชาชาติ หรือ UNAIDS ได้ชื่นชมไทยในการเป็นผู้นําระดับโลกด้านการรับมือโรคเอดส์ โดย UNAIDS ชื่นชมว่าไทยมีความก้าวหน้าในการป้องกัน ตรวจรักษาและช่วยชีวิตผู้ติดเชื้อ เป็นประเทศแรกในภูมิภาคเอเชีย-แปซิฟิก ที่ได้รับการรับรองว่าขจัดการแพร่เชื้อเอชไอวีจากแม่สู่ลูกได้สําเร็จตั้งแต่ปี 2559 และนับแต่ปี 2553 เป็นต้นมาประเทศไทยมีผู้เสียชีวิตจากโรคเอดส์ลดลงเกือบ2ใน 3 ของอดีต ซึ่งกลไกที่นําไปสู่ความสําเร็จดังกล่าวคือการบูรณาการการดูแล คัดกรอง รักษาผู้ป่วยที่ครอบคลุมผ่านระบบหลักประกันสุขภาพของประเทศ
น.ส.ไตรศุลี กล่าวว่า นอกจากชุดตรวจเชื้อเอชไอวีด้วยตนเองแล้ว สปสช. ยังอยู่ระหว่างเตรียมบรรจุการตรวจคัดกรองโรคไวรัสตับอักเสบ บี และ ซี ให้อยู่ในสิทธิบัตรทองด้วย โดยจะให้ประชาชนทั่วไปที่เกิดก่อน พ.ศ. 2535 สามารถตรวจ 1 ครั้ง ตลอดช่วงชีวิต และส่วนกลุ่มเสี่ยง 5 กลุ่ม (ผู้ติดเชื้อเอชไอวี ผู้ใช้สารเสพติดชนิดฉีด ผู้ต้องขัง บุคลากรสาธารณสุข และชายที่มีเพศสัมพันธ์กับชาย) ตรวจคัดกรองได้ ปีละ 1 ครั้ง ซึ่งการคัดกรองที่ทั่วถึงจะทําให้ผู้ป่วยเข้าสู่การรักษารวดเร็ว ลดการป่วยรุนแรงเช่น ตับแข็ง มะเร็งตับ ซึ่งโรคไวรัสตับอักเสบ ซี ที่มียารักษาให้หายขาดได้และประชาชนกลุ่มเป้าหมายสามารถรับบริการโดยไม่เสียค่าใช้จ่าย
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ปลื้มไทย-กานาขยายความร่วมมือด้านเกษตรกรรม ปรัชญาของเศรษฐกิจพอเพียง และเกษตรทฤษฎีใหม่ เพื่อประโยชน์ของประชาชนทั้งสองประเทศ
วันพฤหัสบดีที่ 16 มีนาคม 2566
16/03/2566
โฆษกรัฐบาลเผย นายกฯ ปลื้มไทย-กานาขยายความร่วมมือด้านเกษตรกรรม ปรัชญาของเศรษฐกิจพอเพียง และเกษตรทฤษฎีใหม่ เพื่อประโยชน์ของประชาชนทั้งสองประเทศ
โฆษกรัฐบาลเผย นายกฯ ปลื้มไทย-กานาขยายความร่วมมือด้านเกษตรกรรม ปรัชญาของเศรษฐกิจพอเพียง และเกษตรทฤษฎีใหม่ เพื่อประโยชน์ของประชาชนทั้งสองประเทศ
วันที่ 16 มีนาคม 2566 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีที่ประเทศกานามีความสนใจในแนวทางพระราชดําริว่าด้วยปรัชญาของเศรษฐกิจพอเพียง ยกเป็นต้นแบบพัฒนาอย่างยั่งยืน รวมทั้งสนใจการทําการเกษตรแบบ BCG Model นายกรัฐมนตรียืนยันไทยพร้อมสนับสนุนเทคโนโลยี องค์ความรู้ ให้คําแนะนํา และผลักดันความร่วมมือสู่ความสําเร็จระหว่างประเทศ
โฆษกประจําสํานักนายกรัฐมนตรี กล่าวว่า ประเทศกานามีนโยบายส่งเสริมเกษตรกรให้ปลูกข้าวและเพิ่มผลผลิตภายในประเทศมากขึ้น ซึ่งประเทศกานาสนใจในแนวทางพระราชดําริว่าด้วยปรัชญาของเศรษฐกิจพอเพียง และการทําการเกษตรแบบ BCG Model โดยกานาชื่นชมโครงการ “ข้าวรักษ์โลก” ของไทยที่ช่วยรักษาสิ่งแวดล้อม ลดการใช้สารเคมี และเป็นแนวทางใหม่ของการทําเกษตรกรรมโลก ซึ่งโครงการข้าวรักษ์โลก เป็นต้นแบบการปฏิวัติการทํานาแบบยั่งยืนตามที่นายกรัฐมนตรีได้ให้แนวทางไว้ จากแนวคิดการผลิตข้าวแบบใหม่ โดยการนํานวัตกรรมที่ทันสมัยมาใช้เพื่อการผลิตและลดการใช้สารเคมี ลดต้นทุนการผลิต ข้าวที่ได้มีคุณภาพสูง และสามารถขายได้ในราคาที่สูงขึ้น รวมทั้งผลิตภัณฑ์จากโครงการข้าวรักษ์โลกตอบโจทย์กระแสผู้บริโภคในโลกยุคปัจจุบัน ดีต่อสุขภาพและเป็นมิตรต่อสิ่งแวดล้อม
นอกจากนี้ โฆษกประจําสํานักนายกรัฐมนตรี กล่าวเพิ่มเติมว่า รัฐบาลให้ความสําคัญกับการสนับสนุนและขยายความร่วมมือด้านเกษตรกับประเทศคู่ค้าที่สําคัญ ซึ่งกานาเป็นประเทศคู่ค้าสินค้าเกษตรอับดับที่ 74 ของไทย ทั้งนี้ ไทยพร้อมให้ความร่วมมือด้านเทคโนโลยี สนับสนุนองค์ความรู้ สนับสนุนผู้เชี่ยวชาญ และการพัฒนาสายพันธุ์ข้าวให้มีคุณภาพ ผ่านโครงการที่ได้ขับเคลื่อนมาอย่างต่อเนื่อง ได้แก่ ศูนย์เรียนรู้การเพิ่มประสิทธิภาพการผลิตสินค้าเกษตร (ศพก.) และศูนย์เทคโนโลยีเกษตรและนวัตกรรม (Agritech and Innovation Center : AIC) โครงการ 1 ตําบล 1 กลุ่มเกษตรทฤษฎีใหม่ โคกหนองนาโมเดล ซึ่งไทยและกานาจะร่วมมือกันในการแลกเปลี่ยนข้อมูล สนับสนุนด้านวิชาการ เครื่องมือ เครื่องจักร และเทคโนโลยี เพื่อศึกษาความเป็นไปได้ในการพัฒนาด้านต่าง ๆ ที่จะเป็นประโยชน์ต่อทั้งสองประเทศต่อไป
“นายกรัฐมนตรีชื่นชมความร่วมมือระหว่างไทยกับกานา ในด้านเกษตรกรรม ปรัชญาของเศรษฐกิจพอเพียง และเกษตรทฤษฎีใหม่ โครงการข้าวรักษ์โลก BCG Model การพัฒนาสายพันธุ์ข้าวให้มีคุณภาพ โดยความร่วมมือนี้ จะเพิ่มผลผลิตทางการเกษตร ควบคู่ไปกับการรักษาสิ่งแวดล้อม ทั้งนี้ นายกรัฐมนตรีหวังเป็นอย่างยิ่งว่าความร่วมมือ และส่งเสริมการปลูกข้าวในประเทศกานาจะเป็นประโยชน์แก่ประชาชนในทั้งสองประเทศ” นายอนุชาฯ กล่าว
รัฐบาลไทย-ข่าวทำเนียบรัฐบาล-SME D Bank รับรางวัลองค์กรเป็นเลิศ ‘SMART BUSINESS GROWTH AWARD’ ตอกย้ำบทบาท “ธนาคารเพื่อเอสเอ็มอีไทย” สนับสนุน SMEs เติบโตยั่งยืน
วันพฤหัสบดีที่ 16 มีนาคม 2566
16/03/2566
SME D Bank รับรางวัลองค์กรเป็นเลิศ ‘SMART BUSINESS GROWTH AWARD’ ตอกย้ําบทบาท “ธนาคารเพื่อเอสเอ็มอีไทย” สนับสนุน SMEs เติบโตยั่งยืน
SME D Bank รับมอบรางวัล “THAILAND TOP COMPANY AWARDS 2023” ความเป็นเลิศประเภท “SMART BUSINESS GROWTH AWARD” จัดโดยนิตยสาร Business+ และมหาวิทยาลัยหอการค้าไทย โดยได้รับเกียรติจาก ศาสตราจารย์ ณ ห้องบอลรูม โรงแรมเรเนซองส์ กรุงเทพฯ เมื่อวันที่ 15 มี.ค.66
นางสาวนารถนารี รัฐปัตย์ กรรมการผู้จัดการ ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank มอบหมาย นายโมกุล โปษยะพิสิษฐ์ รองกรรมการผู้จัดการ เป็นตัวแทนรับมอบรางวัล “THAILAND TOP COMPANY AWARDS 2023” ความเป็นเลิศประเภท “SMART BUSINESS GROWTH AWARD” จัดโดย นิตยสาร Business+ และมหาวิทยาลัยหอการค้าไทย โดยได้รับเกียรติจาก ศาสตราจารย์เกียรติคุณ นายแพทย์เกษม วัฒนชัย องคมนตรี เป็นประธานในพิธีและมอบรางวัล ณ ห้องบอลรูม โรงแรมเรเนซองส์ กรุงเทพฯ เมื่อวันที่ 15 มี.ค.66 ที่ผ่านมา
รางวัลดังกล่าว มอบให้แก่องค์กรที่มีการเติบโตอย่างชาญฉลาด ด้วยแผนงานและกลยุทธ์ที่พร้อมไปสู่ความยั่งยืน ซึ่ง SME D Bank มีความเหมาะสมอย่างยิ่ง ด้วยผลงานการดําเนินงานในฐานะ “ธนาคารเพื่อเอสเอ็มอีไทย” ที่ชัดแจ้งโดดเด่นจากความมุ่งมั่นและทุ่มเท สนับสนุนผู้ประกอบการเอสเอ็มอีเติบโตยั่งยืน ผ่านกระบวนการ “เติมทุนคู่พัฒนา” พาเข้าถึงแหล่งเงินทุน ด้วยผลิตภัณฑ์สินเชื่อครอบคลุมทุกความต้องการเอสเอ็มอีไทย ควบคู่กับการยกระดับด้านบริหารจัดการ นําเทคโนโลยีมาเสริมประสิทธิภาพการทํางาน อีกทั้ง เป็นสถาบันการเงินแห่งแรกของไทยที่สามารถระดมทุนในรูปแบบ “ผลิตภัณฑ์เงินฝาก ESG” ได้สําเร็จ นําไปปล่อยสินเชื่อสนับสนุนเอสเอ็มอีไทยยกระดับสู่ BCG Model สร้างประโยชน์เชิงเศรษฐกิจ สังคม และสิ่งแวดล้อม ควบคู่กับมีกระบวนการพัฒนา เชื่อมโยงร่วมมือกับหน่วยงานพันธมิตร ทั้งภาครัฐและเอกชน จัดอบรม สัมมนา เติมความรู้ ทั้งออนไซต์และออนไลน์
ด้วยแนวทางดังกล่าว ส่งผลให้ปี 2565 ที่ผ่านมา SME D Bank สร้างสถิติใหม่พาผู้ประกอบการเอสเอ็มอีเข้าถึงแหล่งทุนสูงสุดนับแต่ก่อตั้งองค์กรมา 21 ปี มูลค่ากว่า 68,800 ล้านบาท ช่วยสร้างเงินหมุนเวียนในระบบเศรษฐกิจไทยกว่า 315,140 ล้านบาท รักษาการจ้างงานกว่า 226,450 ราย และสร้างประโยชน์จากการพัฒนากว่า 21,860 ราย ทั้งนี้ ตลอดระยะเวลา 3 ปีที่ผ่านมา ในช่วงเกิดสถานการณ์โควิด-19 (2563-2565) SME D Bank สร้างสถิติใหม่เติมทุนช่วยเหลือผู้ประกอบการเอสเอ็มอีสูงสุดต่อเนื่อง วงเงินรวมมากกว่า 160,000 ล้านบาท สร้างเงินหมุนเวียนในระบบเศรษฐกิจกว่า 735,000 ล้านบาท รักษาการจ้างงานได้กว่า 629,000 ราย เหล่านี้ สะท้อนบทบาทของ SME D Bank ในฐานะธนาคารเพื่อเอสเอ็มอีไทย ที่ส่งเสริมและสนับสนุนให้ผู้ประกอบการเอสเอ็มอีไทยเติบโตอย่างเข้มแข็งและยั่งยืน
รัฐบาลไทย-ข่าวทำเนียบรัฐบาล-ดีอีเอสประชุมคณะทำงานยกระดับความพร้อมรัฐบาลดิจิทัล
วันพฤหัสบดีที่ 16 มีนาคม 2566
ดีอีเอสประชุมคณะทํางานยกระดับความพร้อมรัฐบาลดิจิทัล
ดีอีเอสประชุมคณะทํางานยกระดับความพร้อมรัฐบาลดิจิทัล
วันนี้ (16 มี.ค. 66) - ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม (ดีอีเอส) เข้าร่วมการประชุมคณะทํางานยกระดับความพร้อมรัฐบาลดิจิทัลของสํานักงานปลัด กระทรวงดิจิทัลเพื่อเศรษฐกิจและสังคม ครั้งที่ 1/2566 ในฐานะที่ปรึกษาฯ โดยมี นางสาวสุกันยาณี ยะวิญชาญ ผู้ตรวจราชการกระทรวงฯ เป็นประธานการประชุม ณ ห้องอบรมคอมพิวเตอร์ ชั้น 6 กระทรวงดิจิทัลเพื่อเศรษฐกิจและสังคม
___________________
รัฐบาลไทย-ข่าวทำเนียบรัฐบาล-สธ.ตั้ง คกก.สืบข้อเท็จจริงรอง นพ.สสจ.โคราช กรณีจัดโครงการอบรมเท็จ
วันพฤหัสบดีที่ 16 มีนาคม 2566
สธ.ตั้ง คกก.สืบข้อเท็จจริงรอง นพ.สสจ.โคราช กรณีจัดโครงการอบรมเท็จ
ผู้ตรวจราชการกระทรวงสาธารณสุข เขตสุขภาพที่ 9  เผย การตรวจสอบรอง นพ.สสจ.นครราชสีมา กรณีจัดโครงการอบรมเท็จ คงให้เป็นหน้าที่ของตํารวจและปปท. ส่วนการดําเนินการทางวินัยข้าราชการมีการแต่งตั้งคณะกรรมการสืบสวนข้อเท็จจริงแล้ว
ผู้ตรวจราชการกระทรวงสาธารณสุข เขตสุขภาพที่ 9 เผย การตรวจสอบรอง นพ.สสจ.นครราชสีมา กรณีจัดโครงการอบรมเท็จ คงให้เป็นหน้าที่ของตํารวจและปปท. ส่วนการดําเนินการทางวินัยข้าราชการมีการแต่งตั้งคณะกรรมการสืบสวนข้อเท็จจริงแล้ว และอาจมีคําสั่งไม่ให้ปฏิบัติงานที่มายุ่งเกี่ยวกับเรื่องดังกล่าว โดยหากมีมูลจะเข้าสู่การสอบสวนทางวินัยต่อไป
วันนี้ (16 มีนาคม 2566) นายแพทย์ภูวเดช สุระโคตร ผู้ตรวจราชการกระทรวงสาธารณสุข เขตสุขภาพที่ 9 กล่าวถึงข่าวเจ้าหน้าที่สํานักงานคณะกรรมการปราบปรามการทุจริตในภาครัฐ (ปปท.) ตรวจสอบคดีทุจริตโครงการจัดอบรมเจ้าหน้าที่สาธารณสุขตําบลและอําเภอ 32 อําเภอในจังหวัดนครราชสีมา แต่ไม่ได้มีการจัดอบรมจริง โดยมีการเข้าตรวจบ้านพักของ นายสันติ ทวยมีฤทธิ์ รองนายแพทย์สาธารณสุขจังหวัดนครราชสีมา ว่า เรื่องนี้เข้าสู่กระบวนการทางคดีของหน่วยงานด้านการปราบปรามทุจริตแล้ว ดังนั้น ในทางคดีจะไม่ได้เกี่ยวข้องกับกระทรวงสาธารณสุข ผู้ต้องสงสัยต้องชี้แจงพิสูจน์ตนเองภายใต้กระบวนการยุติธรรม ส่วนการดําเนินการทางวินัยข้าราชการ ซึ่งกระทรวงสาธารณสุขเป็นหน่วยราชการต้นสังกัดนั้น เบื้องต้น นายแพทย์สาธารณสุขจังหวัดนครราชสีมาได้รายงานข้อมูลมายังปลัดกระทรวงสาธารณสุขแล้ว และจะต้องเข้าสู่กระบวนการพิจารณาทางวินัยก่อนจึงจะสรุปได้ว่ามีความผิดทางวินัยราชการหรือไม่ โดยเริ่มจากการแต่งตั้งคณะกรรมการสืบสวนข้อเท็จจริง หากพบว่ามีมูลตามข้อกล่าวหา จะแต่งตั้งคณะกรรมการสอบสวนวินัยต่อไป ซึ่งการพิจารณาส่วนหนึ่งจะใช้ข้อมูลจากการสืบสวนของตํารวจและเจ้าหน้าที่ ปปท.ด้วย เมื่อได้ผลสรุปแล้ว คณะกรรมการจะรายงานต่อปลัดกระทรวงสาธารณสุขโดยโทษทางวินัยราชการจะมี 2 ระดับ คือ โทษวินัยไม่ร้ายแรง คือ ภาคทัณฑ์ ตัดเงินเดือน ลดขั้นเงินเดือนและโทษวินัยร้ายแรง คือ การปลดออกและไล่ออก
สําหรับกรณีดังกล่าวเป็นการจัดโครงการอบรมในช่วงปีงบประมาณ 2562 ขณะนี้มีการแต่งตั้งคณะกรรมการสืบสวนข้อเท็จจริงแล้ว และระหว่างที่ตรวจสอบอาจมีคําสั่งไม่ให้ปฏิบัติงานที่มายุ่งเกี่ยวกับเรื่องดังกล่าวเพื่อประโยชน์ในการสืบสวน รวมถึงอาจให้มีการตรวจสอบโครงการจัดอบรมในพื้นที่ย้อนหลัง ส่วนโครงการปัจจุบันให้ดําเนินการอย่างรัดกุมไม่ให้ผิดหรือละเมิดระเบียบ ยืนยันว่า กระทรวงสาธารณสุขให้ความสําคัญกับการป้องกันและป้องปรามการทุจริต ตรวจสอบการดําเนินการต่างๆ ให้เป็นไปตามระเบียบ หากมีความผิด มีโทษทางราชการจะเสนอเข้าสู่กระบวนการของ อ.ก.พ.กระทรวงสาธารณสุข ในการตัดสินเอาผิดทางวินัยต่อไป ทั้งนี้ ขอย้ําให้ข้าราชการและบุคลากรกระทรวงสาธารณสุขทุกคน ทุกตําแหน่ง ปฏิบัติหน้าที่ด้วยความรอบคอบและระมัดระวังยึดผลประโยชน์ของประชาชนเป็นสําคัญ
************************************************ 16 มีนาคม 2566
รัฐบาลไทย-ข่าวทำเนียบรัฐบาล-รองปลัดกระทรวงเกษตรและสหกรณ์เป็นประธานในการประชุมคณะกรรมการประเมินบุคคลตำแหน่งนักทรัพยากรบุคคล และนักจัดการงานทั่วไป ระดับชำนาญการ และระดับชำนาญการพิเศษ ครั้งที่ 1/2566
วันพฤหัสบดีที่ 16 มีนาคม 2566
รองปลัดกระทรวงเกษตรและสหกรณ์เป็นประธานในการประชุมคณะกรรมการประเมินบุคคลตําแหน่งนักทรัพยากรบุคคล และนักจัดการงานทั่วไป ระดับชํานาญการ และระดับชํานาญการพิเศษ ครั้งที่ 1/2566
รองปลัดกระทรวงเกษตรและสหกรณ์เป็นประธานในการประชุมคณะกรรมการประเมินบุคคลตําแหน่งนักทรัพยากรบุคคล และนักจัดการงานทั่วไป ระดับชํานาญการ และระดับชํานาญการพิเศษ ครั้งที่ 1/2566
เมื่อวันพุธที่ 15 มีนาคม พ.ศ. 2566 เวลา 09.30 น. นายเศรษฐเกียรติ กระจ่างวงษ์ รองปลัดกระทรวงเกษตรและสหกรณ์ เป็นประธานในการประชุมคณะกรรมการประเมินบุคคลตําแหน่งนักทรัพยากรบุคคล และนักจัดการงานทั่วไป ระดับชํานาญการ และระดับชํานาญการพิเศษ ครั้งที่ 1/2566 ผ่านสื่ออิเล็กทรอนิกส์
การประชุมดังกล่าว เพื่อรับทราบการแต่งตั้งคณะกรรมการประเมินบุคคลเพื่อเลื่อนขึ้นแต่งตั้งให้ดํารงตําแหน่งประเภทวิชาการ ระดับชํานาญการ และระดับชํานาญการพิเศษ ของสํานักงานปลัดกระทรวงเกษตรและสหกรณ์ และสํานักงานรัฐมนตรี รับทราบหลักเกณฑ์ วิธีการ และเงื่อนไขการเลื่อน การย้าย การโอน ข้าราชการพลเรือน เพื่อแต่งตั้งให้ดํารงตําแหน่งประเภทวิชาการ ระดับชํานาญการพิเศษลงมา ของสํานักงานปลัดกระทรวงเกษตรและสหกรณ์
และพิจารณากําหนดหลักเกณฑ์ในการประเมินบุคคลเพื่อเลื่อนขึ้นแต่งตั้งให้ดํารงตําแหน่งนักทรัพยากรบุคคลระดับชํานาญการพิเศษ การนับระยะเวลาขั้นต่ําในการดํารงตําแหน่งหรือเคยดํารงตําแหน่งในสายงานที่เกี่ยวข้อง หรือเกื้อกูลกับสายงานที่จะแต่งตั้ง ตําแหน่งนักทรัพยากรบุคคล ระดับชํานาญการพิเศษ จํานวน 1 ราย ตําแหน่งนักทรัพยากรบุคคลและนักจัดการงานทั่วไป ระดับชํานาญการ จํานวน 2 ราย
รัฐบาลไทย-ข่าวทำเนียบรัฐบาล-ปลัดฯ ณัฐพล นำทีม MIND เปิดเวทีระดมสมอง ร่างนโยบายเชิงกฎหมาย มุ่งลดการเผาอ้อยให้เป็นศูนย์
วันพฤหัสบดีที่ 16 มีนาคม 2566
16/03/2566
ปลัดฯ ณัฐพล นําทีม MIND เปิดเวทีระดมสมอง ร่างนโยบายเชิงกฎหมาย มุ่งลดการเผาอ้อยให้เป็นศูนย์
ปลัดฯ ณัฐพล นําทีม MIND เปิดเวทีระดมสมอง ร่างนโยบายเชิงกฎหมาย มุ่งลดการเผาอ้อยให้เป็นศูนย์
วันที่ 15 มีนาคม 2566 ดร.ณัฐพล รังสิตพล ปลัดกระทรวงอุตสาหกรรม เป็นประธานการประชุมหารือระหว่างส่วนราชการที่เกี่ยวข้องในหัวข้อ “การกําหนดมาตรการบูรณาการกฎหมายที่อยู่ในความรับผิดชอบของ อก. ทั้งหมด เพื่อป้องกันการเผาอ้อยจนเกิดฝุ่นละออง PM 2.5 อย่างเต็มรูปแบบเพื่อลดผลกระทบกับประชาชน” โดยสั่งการให้หน่วยงานต่าง ๆ ร่วมกันระดมความคิดเห็นและข้อเสนอร่างนโยบายเชิงกฎหมาย ทั้งมาตรการต่าง ๆ อาทิ การมอบรางวัลอุตสาหกรรม กฎหมายโรงงาน กฎหมายอ้อยและน้ําตาล กฎหมาย มอก. มาตรการด้านภาษี เพื่อทําให้การเผาอ้อยเป็นศูนย์โดยเร็วที่สุด
โดยมีนางสาวณัฏฐิญา เนตยสุภา รองอธิบดีกรมส่งเสริมอุตสาหกรรม รักษาราชการแทน รองปลัดกระทรวงอุตสาหกรรม นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม พร้อมด้วยผู้บริหารกระทรวงอุตสาหกรรม และผู้แทนจากกรมโรงงานอุตสาหกรรม สํานักงานมาตรฐานผลิตภัณฑ์อุตสาหกรรม สํานักงานคณะกรรมการอ้อยและน้ําตาลทราย เข้าร่วมด้วย ณ ห้องประชุม อก.1 ชั้น 2 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-ข่าวสารการลงพื้นที่ตรวจราชการ จังหวัดระนอง
วันพฤหัสบดีที่ 16 มีนาคม 2566
ข่าวสารการลงพื้นที่ตรวจราชการ จังหวัดระนอง
วันพฤหัสบดีที่ 16 มีนาคม 2566
​นายกฯ ตรวจติดตามสภาพปัญหาขาดแคลนน้ําอุปโภค บริโภค จ.ระนอง ย้ําหน่วยงานที่เกี่ยวข้องเร่งช่วยเหลือดูแล แก้ไขปัญหาการขาดแคลนน้ํา บรรเทาความเดือดร้อนประชาชนในพื้นที่โดยเร็ว
รัฐบาลไทย-ข่าวทำเนียบรัฐบาล-รับสิทธิบรรเทาค่าน้ำ-ไฟบัตรสวัสดิการแห่งรัฐ ต้องลงทะเบียนด้วย
วันพฤหัสบดีที่ 16 มีนาคม 2566
16/03/2566
รับสิทธิบรรเทาค่าน้ํา-ไฟบัตรสวัสดิการแห่งรัฐ ต้องลงทะเบียนด้วย
รับสิทธิบรรเทาค่าน้ํา-ไฟบัตรสวัสดิการแห่งรัฐ ต้องลงทะเบียนด้วย
รับสิทธิบรรเทาค่าน้ํา-ไฟบัตรสวัสดิการแห่งรัฐ ต้องลงทะเบียนด้วย
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยข้อมูลจากกระทรวงการคลัง ณ 15 มี.ค. 2566 เวลา 13.00 น. มีผู้ที่ยืนยันตัวตนบัตรสวัสดิการแห่งรัฐสําเร็จ จํานวน 8,948,121 คน มีผู้ยื่นอุทธรณ์ผลการพิจารณาคุณสมบัติ จํานวน 1,014,730 ทั้งนี้ ขอให้ผู้ที่ยืนยันตัวตนเป็นที่เรียบร้อยแล้ว ไปลงทะเบียนเพื่อเข้าร่วมมาตรการบรรเทาภาระค่าไฟฟ้าและค่าน้ําประปา ซึ่งต้องลงทะเบียนขอรับสิทธิใหม่ทุกคน โดยมีเงื่อนไขได้รับสิทธิ 1 ครัวเรือนต่อ 1 สิทธิต่อ 1 รหัสประจําบ้าน คือ สามารถลงทะเบียนรับสิทธิค่าไฟฟ้าได้เพียง 1 หน่วยงาน เช่นเดียวกันกับค่าน้ําประปา โดยสามารถลงทะเบียนได้แล้วตั้งแต่วันที่ 15 มีนาคม 2566 เป็นต้นไป กับหน่วยงานดังต่อไปนี้
ลงทะเบียนรับสิทธิค่าไฟฟ้าได้ที่
1)การไฟฟ้านครหลวง (กฟน.) เว็บไซต์ https://meagate1.mea.or.th/welfareregis ติดต่อโทร.1130
2)การไฟฟ้าส่วนภูมิภาค (กฟภ.) เว็บไซต์ https://welfareregis.pea.co.th ติดต่อโทร.1129
3) กิจการไฟฟ้า สวัสดิการสัมปทานกองทัพเรือ (กทร.) เว็บไซต์ https://walfareregis.sea.co.th ติดต่อโทร.086 848 1284
ลงทะเบียนรับสิทธิค่าน้ําประปาได้ที่
1) การประปานครหลวง (กปน.) เว็บไซต์ https://eservicesapp.mwa.co.th/ES/MWAWelfareServlet ติดต่อโทร. 1125
2) การประปาส่วนภูมิภาค (กปภ.) เว็บไซต์ https://register.pwa.co.th/welfare-register.html ติดต่อโทร.1662
ทั้งนี้ หากลงทะเบียนรับสิทธิค่าไฟฟ้ากับ กฟน. หรือ กฟภ. สําเร็จภายในวันที่ 8 เมษายน 2566 เวลา 17.00 น. หรือลงทะเบียนกับ กทร. สําเร็จภายในวันที่ 20 เมษายน 2566 เวลา 17.00 น. และลงทะเบียนรับสิทธิค่าน้ําประปากับ กปน. หรือ กปภ. สําเร็จภายในวันที่ 25 มีนาคม 2566 เวลา 17.00 น. จะได้รับสิทธิเดือนแรก คือ “ใบแจ้งหนี้ค่าบริการเดือนเมษายน 2566”
รัฐบาลไทย-ข่าวทำเนียบรัฐบาล-ผู้ตรวจทาวันฯ ลงพื้นที่สตูล ตรวจราชการรอบ 1  เน้นย้ำการขับเคลื่อนนโยบาย MIND “ปั้นอุตสาหกรรมคู่ชุมชน”
วันพฤหัสบดีที่ 16 มีนาคม 2566
16/03/2566
ผู้ตรวจทาวันฯ ลงพื้นที่สตูล ตรวจราชการรอบ 1  เน้นย้ําการขับเคลื่อนนโยบาย MIND “ปั้นอุตสาหกรรมคู่ชุมชน”
ผู้ตรวจทาวันฯ ลงพื้นที่สตูล ตรวจราชการรอบ 1  เน้นย้ําการขับเคลื่อนนโยบาย MIND “ปั้นอุตสาหกรรมคู่ชุมชน”
เมื่อวันที่ 14 มีนาคม 2566 เวลา 14.00 น. นายทาวัน ทวีถาวรสวัสดิ์ ผู้ตรวจราชการกระทรวงอุตสาหกรรม ตรวจติดตามการปฏิบัติงานตามแผนการตรวจราชการกรณีปกติ รอบที่ 1 ประจําปีงบประมาณ พ.ศ. 2566 สํานักงานอุตสาหกรรมจังหวัดสตูล โดยมี นายอํานาจ ศรีอินทร์เกื้อ อุตสาหกรรมจังหวัดสตูล พร้อมด้วยเจ้าหน้าที่สํานักงานอุตสาหกรรมจังหวัดสตูล เข้าร่วมประชุมรับการตรวจราชการพร้อมรับมอบนโยบายในการปฏิบัติงาน
โดยผู้ตรวจทาวันฯ ได้เน้นย้ําการขับเคลื่อนนโยบาย MIND ใช้ หัว และ ใจ เป็นแนวทางการปฏิบัติงานเพื่อมุ่งยกระดับ “ปั้นอุตสาหกรรมคู่ชุมชน” 4 มิติ ในด้านการส่งเสริมธุรกิจ ดูแลชุมชน รักษาสิ่งแวดล้อม และกระจายรายได้เพื่อคุณภาพชีวิตที่สมดุล พร้อมให้ข้อเสนอแนะการปฏิบัติงานจากการตรวจราชการในครั้งนี้ ดังนี้
1. การตรวจกํากับดูแลโรงงานอุตสาหกรรม เน้นย้ําให้ตรวจกํากับดูแล โรงงานอุตสาหกรรมที่มีความเสี่ยงจะเกิดผลกระทบสิ่งแวดล้อมจากการประกอบกิจการ กํากับให้โรงงานปฏิบัติตามกฎหมาย เพื่อไม่ให้เกิดผลกระทบต่อชุมชนโดยรอบโรงงานพร้อมให้คําปรึกษาแนะนําแก่ผู้ประกอบการหากมีปัญหาอุปสรรคในการประกอบธุรกิจในพื้นที่
2. การพิจารณาอนุมัติ อนุญาต ให้เป็นไปตามกระบวนการและตามที่กฎหมายกําหนด แนวทางการปฏิบัติงาน ทั้งพระราชบัญญัติโรงงาน และพระราชบัญญัติแร่ ฯลฯ โดยเน้นย้ําให้อํานวยความสะดวกให้แก่ผู้รับบริการ
3. การปรับปรุงแก้ไขปัญหาผังเมืองรวมจังหวัด เนื่องจากได้มีการปรับแก้ไขประเภทโรงงานอุตสาหกรรม ตามบัญชีแนบท้ายกฎกระทรวงฯ ตาม พ.ร.บ โรงงาน ปี 2535 ฉบับปรับปรุงแก้ไข พ.ศ. 2562 ควรปรับปรุงแก้ไขบัญชีแนบท้าย กฎกระทรวงผังเมืองรวมจังหวัดให้เป็นปัจจุบันต่อไป
4.การบริหารจัดการกากอุตสาหกรรมให้ถูกต้องตามกฎหมาย โดยเน้นย้ํา หากผู้ประกอบการมีปัญหาอุปสรรคในการดําเนินธุรกิจให้ สํานักงานอุตสาหกรรมให้คําปรึกษาและช่วยเหลือผู้ประกอบการอย่างเต็มที่
5. เนื่องจากจังหวัดสตูล เป็นแหล่งท่องเที่ยวทางทะเลที่มีชื่อเสียงและเป็นที่รู้จักกันอย่างดี เช่น เกาะตะรุเตา เกาะหลีเป๊ะ และเกาะอาดัง เป็นต้น ตลอดจนมีผู้ประกอบการที่มีการดําเนินธุรกิจในด้านการแปรรูผลผลิตทางเกษตรอยู่เป็นจํานวนมาก ควรส่งเสริมและพัฒนาผู้ประกอบการในการรับรองมาตรฐานผลิตภัณฑ์ชุมชน (มผช.) และมาตรฐานอุตสาหกรรม เอส (มอก.เอส) โดยเฉพาะในด้านอุตสาหกรรมภาคการบริการและการท่องเที่ยว
6. ประเด็นปัญหาและอุปสรรคที่สําคัญของผู้ประกอบการในพื้นที่จังหวัดสตูล เกี่ยวกับการยื่นขอสินเชื่อกองทุนพัฒนาเอสเอ็มอีตามแนวประชารัฐ โดยเฉพาะการขอตรวจเครดิตบูโร ซึ่งต้องใช้ระยะเวลาการตรวจถึง 3 วัน ในขณะที่ผู้ประกอบการในกรุงเทพมหานครและปริมณฑล จะใช้ระยะเวลาไม่เกิน 1 วัน ทําให้ผู้ประกอบการในจังหวัดสตูลขาดโอกาสที่จะได้รับสินเชื่อเนื่องจากวงเงินสินเชื่อครบเต็มจํานวนเสียก่อน
พร้อมได้ให้กําลังใจในการปฏิบัติงานกับเจ้าหน้าที่สํานักงานฯ ร่วมทํางานกันเป็นทีม พร้อมทั้งบูรณาการการทํางานทั้งภายในและภายนอกสํานักงานฯ เพื่อให้เกิดประสิทธิภาพประสิทธิผลในการปฏิบัติงานแก่ผู้ประกอบการ ประชาชน ต่อไป
รัฐบาลไทย-ข่าวทำเนียบรัฐบาล-“สมศักดิ์” ทิ้งทวนเปิดงานเสวนากระท่อม ฝาก ป.ป.ส.-ผู้ประกอบการบุกเบิกตลาดผลิตภัณฑ์ให้ได้
วันพฤหัสบดีที่ 16 มีนาคม 2566
16/03/2566
“สมศักดิ์” ทิ้งทวนเปิดงานเสวนากระท่อม ฝาก ป.ป.ส.-ผู้ประกอบการบุกเบิกตลาดผลิตภัณฑ์ให้ได้
“สมศักดิ์” ทิ้งทวนเปิดงานเสวนากระท่อม ฝาก ป.ป.ส.-ผู้ประกอบการบุกเบิกตลาดผลิตภัณฑ์ให้ได้
ในวันพฤหัสบดีที่ ๑๖ มีนาคม ๒๕๖๖ เวลา ๐๙.๐๐ น. ณ สํานักงาน ป.ป.ส. นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานเปิดงาน โครงการสร้างการรับรู้แก่ผู้ประกอบการ “กระท่อมพืชเศรษฐกิจไทยแห่งอนาคต”โดยมี นายมานะ ศิริพิทยาวัฒน์ รองเลขาธิการ ป.ป.ส. นายวีระพล ใจจันทร์ ผู้อํานวยการสถาบันสํารวจและควบคุมยาเสพติด นายสมชาย ศรีวิริยะจันทร์ อาจารย์คณะวิทยาศาสตร์ มหาวิทยาลัยสงขลานครินทร์ นายจุลภาค เครือโสภณ ผู้เชี่ยวชาญการพัฒนาผลิตภัณฑ์จากพืช เจ้าหน้าที่ ผู้ประกอบการพืชสมุนไพรและประชาชนเข้าร่วมงาน
นายสมศักดิ์ กล่าวว่า วันนี้เป็นความภาคภูมิใจของตนและ ป.ป.ส. ที่ได้ทําให้พืชกระท่อมเป็นพืชเศรษฐกิจตัวใหม่ หลังจากที่เป็นยาเสพติดมานานถึง ๗๘ ปี ตนต้องขอขอบคุณผู้ประกอบการทั้งหลาย สถาบันการศึกษาหลายแห่งที่เข้ามาช่วยต่อยอดเพื่อทําให้เกิดประโยชน์ต่อเศรษฐกิจในอนาคตต่อไปได้อย่างชัดเจนขึ้น และที่สําคัญต้องขอบคุณ ป.ป.ส. เพราะตอนที่ตนเข้ามาเป็น รมว.ยุติธรรม ตนไม่มีความรู้เกี่ยวกับพืชกระท่อมเลย แต่ผู้บริหารและเจ้าหน้าที่ ป.ป.ส. ก็ได้นําข้อมูลมาเล่าและชี้แจงให้ฟัง รวมถึงเรื่องการจัดทําประมวลกฎหมายยาเสพติดใหม่ด้วย ต้องถือว่า ป.ป.ส. เป็นหน่วยงานที่ดีของประเทศไทย เพราะทํางานเอาจริงเอาจังและให้ความร่วมมือกับภาคการเมือง จนงานทุกอย่างออกมาราบรื่น และเดินหน้าได้อย่างรวดเร็ว
นายสมศักดิ์ กล่าวอีกว่า วันนี้การที่จะสร้างผลิตภัณฑ์จากพืชกระท่อม ยังติดปัญหาที่ อย. ยังไม่อนุญาต ซึ่งตนก็เข้าใจกระบวนการของราชการ ซึ่งเราเองก็ได้เร่งทําการวิจัยร่วมกับมหาวิทยาลัยหลายแห่ง เช่น มหาวิทยาลัยนเรศวร จ.พิษณุโลก มหาวิทยาลัยสงขลานครินทร์ เพื่อทําการหาค่ามาตรฐานกลาง และวิจัยถึงความปลอดภัยในการทําผลิตภัณฑ์ต่างๆ เช่น อาหาร เครื่องสําอาง และยา โดยที่ผ่านมาตนก็ได้ไปศึกษาดูงานในโรงงานหลายแห่งที่ทดลองทําผลิตภัณฑ์ ซึ่งถือว่ามีผลที่ออกมาดีมาก ซึ่งถ้าเราทําผลิตภัณฑ์ออกไป ต้องมีมาตรฐานสินค้าตามที่กระทรวงอุตสาหกรรมกําหนดและเป็นไปตามมาตรฐานกลาง เพื่อไม่ให้เกิดปัญหาในระบบการค้ากับต่างประเทศด้วย ซึ่งตนและ ป.ป.ส.ติดตามงาน ทําให้ทุกอย่างผ่านไปด้วยดี
“วันนี้ ป.ป.ส. ได้ร่วมมือกับผู้ประกอบการ มีการทดลองร่วมกับมหาวิทยาลัย ซึ่งแม้ค่ามาตรฐานกลางจะเสร็จไม่ทันในช่วงที่ผมเป็นรัฐมนตรี แต่ก็มีวันเวลาที่จะจบได้ อย่างน้อยหลังเลือกตั้งก็คงจะจบแล้ว ซึ่งผมก็ขอให้ทุกท่านอดใจรออีกนิด พวกเราตั้งใจทําให้จริงๆ และพยายามเร่งรัดเต็มที่ ซึ่งนอกจากพืชกระท่อมแล้ว เรายังมีการศึกษาเห็ดขี้ควาย ที่มีสรรพคุณทางยาที่ดีเช่นกัน ซึ่งผมเชื่อ รมว.ยุติธรรม คนต่อไปจะทําต่อ และสุดท้ายนี้คงจะเป็นงานสุดท้ายของผมในนาม รมว.ยุติธรรม จากนี้ขอให้ทุกท่านทําให้สําเร็จ บุกเบิกตลาดผลิตภัณฑ์ให้ได้ เพื่อประโยชน์ต่อเศรษฐกิจของประเทศและประชาชน”นายสมศักดิ์ กล่าว
รัฐบาลไทย-ข่าวทำเนียบรัฐบาล-​รองปลัด.กษ.เป็นประธานการประชุมคณะทำงานกำหนดนโยบายขับเคลื่อนคาร์บอนเครดิตสำหรับภาคการเกษตร ครั้งที่ 1 / 2566
วันพฤหัสบดีที่ 16 มีนาคม 2566
​รองปลัด.กษ.เป็นประธานการประชุมคณะทํางานกําหนดนโยบายขับเคลื่อนคาร์บอนเครดิตสําหรับภาคการเกษตร ครั้งที่ 1 / 2566
​รองปลัด.กษ.เป็นประธานการประชุมคณะทํางานกําหนดนโยบายขับเคลื่อนคาร์บอนเครดิตสําหรับภาคการเกษตร ครั้งที่ 1 / 2566
วันที่ 16 มีนาคม 2566 นายอภัย สุทธิสังข์ รองปลัดกระทรวงเกษตรและสหกรณ์ เป็นประธานการประชุมคณะทํางานกําหนดนโยบายขับเคลื่อนคาร์บอนเครดิตสําหรับภาคการเกษตร ครั้งที่ 1 / 2566 พร้อมด้วย ผู้บริหารหน่วยงานสังกัดกระทรวงเกษตรและสหกรณ์ และเจ้าหน้าที่ที่เกี่ยวข้องเข้าร่วม ณ ห้องประชุมกระทรวงเกษตรและสหกรณ์ และผ่านระบบออนไลน์ (Zoom Meeting) โดยในที่ประชุมพิจารณาข้อเสนอแนวทางการส่งเสริมเกษตรกรตามนโยบายขับเคลื่อนคาร์บอนเครดิตสําหรับภาคการเกษตรเพื่อคํานวนปริมาณคาร์บอนที่เกิดจากระบบการผลิตในสินค้าเกษตร รวมถึงการรวบรวมเทคโนโลยีการผลิต นวัตกรรม และการศึกษาวิจัยเพื่อส่งเสริมการลดปล่อยก๊าซเรือนกระจกในระบบการผลิต ตลอดจนการเตรียมความพร้อมเกษตรกรเข้าสู่ตลาดคาร์บอนเครดิต
อนึ่ง กระทรวงเกษตรฯ ได้มีคําสั่งกระทรวงเกษตรและสหกรณ์ ที่ 921/2565 ลงวันที่ 8 ธันวาคม 2565 เรื่อง แต่งตั้งคณะทํางานกําหนดนโยบายขับเคลื่อนคาร์บอนเครดิตสําหรับภาคการเกษตร โดยมีรองปลัดกระทรวงเกษตรและสหกรณ์ ที่ได้รับมอบหมาย เป็นประธานคณะทํางานมีคณะทํางานจากหน่วยงานที่เกี่ยวข้อง ได้แก่ หัวหน้าผู้ตรวจราชการกระทรวงเกษตรและสหกรณ์ ผู้ช่วยปลัดกระทรวงเกษตรและสหกรณ์ที่ได้รับมอบหมาย รองเลขาธิการสํานักงานเศรษฐกิจการเกษตร รองอธิบดีกรมการข้าว รองอธิบดีกรมปศุสัตว์ รองอธิบดีกรมประมง และรองอธิบดีกรมวิชาการเกษตร เป็นต้น และมีผู้อํานวยการสํานักแผนงานและโครงการพิเศษ สํานักงานปลัดกระทรวงเกษตรและสหกรณ์ ผู้แทนสํานักวิจัยเศรษฐกิจการเกษตร สํานักงานเศรษฐกิการเกษตร และผู้แทนสํานักงานมาตรฐานสินค้าเกษตรและอาหารแห่งชาติ เป็นคณะทํางานและเลขานุการร่วม โดยมีอํานาจหน้าที่ ศึกษา วิเคราะห์กําหนดนโยบาย รวมถึงเสนอรูปแบบและแนวทางการขับเคลื่อนคาร์บอนเครดิตสําหรับภาคการเกษตร
รัฐบาลไทย-ข่าวทำเนียบรัฐบาล-พม. มอบรางวัล "ผู้เสียสละเพื่อสังคม" ชูต้นแบบคนรุ่นใหม่ทำดีเพื่อบ้านเกิด พร้อมส่งเสริมอาชีพบาริสต้าให้กลุ่มเปราะบางที่ จ.ตาก
วันพฤหัสบดีที่ 16 มีนาคม 2566
พม. มอบรางวัล "ผู้เสียสละเพื่อสังคม" ชูต้นแบบคนรุ่นใหม่ทําดีเพื่อบ้านเกิด พร้อมส่งเสริมอาชีพบาริสต้าให้กลุ่มเปราะบางที่ จ.ตาก
พม. มอบรางวัล "ผู้เสียสละเพื่อสังคม" ชูต้นแบบคนรุ่นใหม่ทําดีเพื่อบ้านเกิด พร้อมส่งเสริมอาชีพบาริสต้าให้กลุ่มเปราะบางที่ จ.ตาก
เมื่อวันที่ 15 มี.ค. 66นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) ลงพื้นที่จังหวัดตาก ณ มูลนิธิเพื่อครอบครัว อําเภอแม่สอด เพื่อเป็นประธานในพิธีมอบรางวัล "ผู้เสียสละเพื่อสังคม" ให้นางสาวณัฐริดา มงคลคีรี ผู้ดําเนินการกาแฟสเปเชียลตี้ หรือกาแฟพิเศษ นับเป็นคนรุ่นใหม่ที่ต่อยอดการทํางานจากคนรุ่นพ่อที่เป็นผู้บุกเบิกผลผลิตกาแฟตั้งแต่ต้นนํา โดยนําพากาแฟดอยมูเซอให้เป็นที่รู้จักและมีความร่วมสมัย สามารถสร้างอาชีพรายได้และความภาคภูมิใจให้กับชุมชน จนเกิดการเรียนรู้ในการพัฒนาตนเองและต่อยอดธุรกิจกาแฟ ทั้งนี้ ผู้เสียสละเพื่อสังคมคือคนที่เห็นประโยชน์ส่วนรวมสําคัญกว่าประโยชน์ส่วนตัว สังคมถ้าไม่เห็นแก่ประโยชน์ส่วนรวมมากกว่าประโยชน์ส่วนตน สังคมจะอยู่ไม่ได้ ซึ่งนางสาวณัฐริดา มงคลคีรี สมควรได้รับรางวัลนี้ อีกทั้งเป็นบุคคที่มีฝีมือ มีคุณภาพ มีชื่อเสียง มีความรู้ และที่สําคัญ ไม่ทิ้งใครไว้ข้างหลัง มีการแบ่งปันความรู้ ประสบการณ์ และความฝัน
จากนั้น เป็นประธานในพิธีมอบประกาศนียบัตรการอบรมเพิ่มทักษะความชํานาญการทําเครื่องดื่มกาแฟ (บาริสต้า ) 11 คน ประกาศนียบัตรกลุ่มกาแฟที่เข้าร่วมกิจกรรม 6 กลุ่ม และประกาศนียบัตรและรางวัลการประกวดเครื่องดื่มกาแฟ (บาริสต้า) 5 รางวัล ซึ่งเป็นผลผลิตของโครงการส่งเสริมอาชีพการทําเครื่องดื่ม (หลักสูตรบาริสต้า) ให้แก่เด็ก เยาวชน ผู้ด้อยโอกาส และผู้ว่างงาน" จากความร่วมมือระหว่างกระทรวง พม. โดยกองทุนส่งเสริมการจัดสวัสดิการสังคมจังหวัดตาก มูลนิธิเพื่อครอบครัว และวิสาหกิจชุมชนกลุ่มพัฒนาเมล็ดพันธุ์กาแฟจังหวัดตาก ช่วยกันส่งเสริมความรู้และทักษะอาชีพบาริสต้าให้แก่กลุ่มเปราะบางทางสังคมในพื้นที่จังหวัดตาก ซึ่งเป็นแหล่งผลิตกาแฟอันดับต้นของประเทศไทยและเป็นแหล่งรวมองค์ความรู้ ภูมิปัญญาท้องถิ่น และวิสาหกิจชุมชนด้านกาแฟ
นายจุติ กล่าวเพิ่มเติมว่า นอกจากนี้ ตนพร้อมคณะผู้บริหารกระทรวง พม. ได้ลงพื้นที่ ณ ศูนย์จําหน่ายสินค้าหนึ่งตําบลหนึ่งผลิตภัณฑ์ (OTOP) อําเภอพบพระ จังหวัดตาก เพื่อขับเคลื่อนงานพัฒนาคุณภาพชีวิตประชาชนกลุ่มเป้าหมายตั้งแต่เด็ก เยาวชน ผู้สูงอายุ คนพิการ และผู้ด้อยโอกาส รวมทั้งกลุ่มชาติพันธุ์ที่ประสบปัญหาความเดือดร้อนทางสังคม โดยได้มอบงบประมาณการปรับสภาพแวดล้อมที่อยู่อาศัยสําหรับผู้สูงอายุและผู้พิการ 13 หลัง และบ้านพอเพียง 10 หลัง พร้อมมอบประกาศนียบัตรอาสาสมัครพัฒนาสังคมและความมั่นคงของมนุษย์ (อพม.) ผู้ปฏิบัติงานด้วยความเข้มแข็ง 10 คน
#ข่าวพม
#พม24ชม
#ช่วย24ชั่วโมง
รัฐบาลไทย-ข่าวทำเนียบรัฐบาล-รมว. เฮ้ง เตรียมตำแหน่งงานกว่า 2 แสน 5 หมื่นอัตรา ชวนคนไทยสมัครงานผ่านเว็บไซต์ “ไทยมีงานทำ”
วันพฤหัสบดีที่ 16 มีนาคม 2566
16/03/2566
รมว. เฮ้ง เตรียมตําแหน่งงานกว่า 2 แสน 5 หมื่นอัตรา ชวนคนไทยสมัครงานผ่านเว็บไซต์ “ไทยมีงานทํา”
กระทรวงแรงงาน ชวนคนหางานใช้บริการเว็บไซต์ “ไทยมีงานทํา.doe.go.th” และแอปฯ “ไทยมีงานทํา”  ให้บริการฟรี! ไม่มีค่าใช้จ่าย รวมตําแหน่งงานภาครัฐ เอกชน และตําแหน่งงานจากบริษัทจัดหางานเพื่อผู้หางาน
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า กระทรวงแรงงาน เตรียมตําแหน่งงานว่าง จํานวน 255,885 อัตรา รองรับผู้ว่างงาน ผู้จบการศึกษาใหม่ ผู้สูงอายุ กลุ่มผู้เปราะบาง และทุกคนที่ต้องการมีงานทํา โดยพร้อมให้บริการประชาชนผ่านระบบออนไลน์ บนแพลตฟอร์ม “ไทยมีงานทํา”ซึ่งให้บริการทั้ง Web Application และ Mobile Application ประชาชนสามารถหางาน เข้าถึงตําแหน่งงานที่สนใจเหมาะสมกับตนเอง และสมัครหลักสูตรฝึกอบรมเพื่อพัฒนาทักษะและเพิ่มโอกาสการมีงานทํา ซึ่งปัจจุบันมีตําแหน่งงาน (Active ในระบบ) จากทั่วประเทศ จํานวน 255,885 อัตรา โดยตําแหน่งงาน 5 อันดับแรกที่มีความต้องการมากที่สุด ได้แก่ 1. แรงงานด้านการประกอบ 2. แรงงานบรรจุผลิตภัณฑ์ 3.พนักงานขายของหน้าร้านและสาธิตสินค้า 4. พนักงานขายโฆษณาและตัวแทนนายหน้าขาย 5. ตัวแทนฝ่ายขายด้านเทคนิคและการค้า
“รัฐบาลโดยการนําของพล.อ. ประยุทธ์ จันทร์โอชา นายกรัฐมนตรี ให้ความสําคัญกับปัญหาการว่างงานอย่างยิ่ง เพราะเป็นปัญหาเริ่มต้นที่กระทบต่อการดําเนินชีวิต การใช้จ่ายในชีวิตประจําวันของภาคครัวเรือน ตลอดจนเศรษฐกิจในระดับประเทศเป็นลูกโซ่ จึงได้กําชับกระทรวงแรงงานสํารวจและเตรียมตําแหน่งงานไว้เพื่อรองรับคนไทยทุกคนที่ต้องการมีงานทํา” รัฐมนตรีว่าการกระทรวงแรงงาน กล่าว
ด้านนายไพโรจน์ โชติกเสถียร อธิบดีกรมการจัดหางาน กล่าวว่า แพลตฟอร์ม “ไทยมีงานทํา” เป็นเว็บไซต์สําหรับคนหางานที่รวบรวมตําแหน่งงานภาครัฐ เชื่อมโยงข้อมูลจากสํานักงาน ก.พ. ซึ่งมีตําแหน่งงานจากหน่วยงานราชการกว่า 300 หน่วยงาน ภาคเอกชน จากนายจ้าง สถานประกอบการที่เข้ามาใช้บริการแพลตฟอร์ม ไทยมีงานทํา และได้แจ้งตําแหน่งงานว่างไว้ และตําแหน่งงานจากบริษัทจัดหางานชั้นนําที่เป็นพันธมิตรความร่วมมือด้านการส่งเสริมการมีงานทํากับกรมการจัดหางาน อาทิ บริษัท จัดหางาน จ๊อบบีเคเค ดอท คอม จํากัด บริษัท จัดหางานจ็อบท็อปกัน จํากัด บริษัท จัดหางาน อเด็คโก้ (ประเทศไทย) จํากัด โดยคนหางานสามารถค้นหาข้อมูลตําแหน่งงานที่เหมาะสมกับตัวเอง ด้วยการ Matching ตําแหน่งงานตามพื้นที่ และ ภูมิลําเนา รวมถึงจับคู่ตําแหน่งงานจากความรู้ ความสามารถ และทักษะที่มีอยู่ และในส่วนนายจ้าง สถานประกอบการ ที่ต้องการช่องทางรับสมัครงาน สามารถลงทะเบียนนายจ้าง เพื่อประกาศตําแหน่งงาน และคัดลอกรายชื่อผู้หางาน นอกจากนี้ยังมีหลักสูตรฝึกอบรมเพื่อพัฒนาทักษะและเพิ่มโอกาสการมีงานทําด้วย
โดยปีงบประมาณ พ.ศ. 2566 (ตั้งแต่เดือนตุลาคม 2565 – เดือนกุมภาพันธ์ 2566) มีผู้สมัครงานมาใช้บริการ 117,642 คน บรรจุงานแล้ว 84,098 คน โดยกิจการที่ผู้สมัครงานได้รับการบรรจุงาน 5 อันดับแรก ได้แก่ 1.การผลิต 2.การขายส่งและการขายปลีก การซ่อมยานยนต์ และจักรยานยนต์ 3. ที่พักแรมและบริการด้านอาหาร 4. กิจกรรมทางวิชาชีพ วิทยาศาสตร์ และกิจกรรมทางวิชาการ 5. การบริหารราชการ การป้องกันประเทศ และการประกันสังคมภาคบังคับ ตามลําดับ
สําหรับผู้ที่ต้องการมีงานทํา และนายจ้าง/สถานประกอบการ หากต้องการสอบถามข้อมูลเพิ่มเติมสามารถติดต่อได้ที่ สํานักงานจัดหางานจังหวัดทุกจังหวัด สํานักงานจัดหางานกรุงเทพมหานครพื้นที่ 1 – 10 หรือสายด่วนกระทรวงแรงงาน 1506 กด 2 กรมการจัดหางาน หรือสายด่วนกรมการจัดหางาน 1694
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ติดตามสถานการณ์ใกล้ชิด  กรณีน้ำทะเลเข้าตัวเรือเก็บน้ำมันขนาดใหญ่ของบริษัทเชฟรอนฯ
วันพฤหัสบดีที่ 16 มีนาคม 2566
16/03/2566
โฆษกรัฐบาลเผย นายกฯ ติดตามสถานการณ์ใกล้ชิด  กรณีน้ําทะเลเข้าตัวเรือเก็บน้ํามันขนาดใหญ่ของบริษัทเชฟรอนฯ
พร้อมสั่งการให้กระทรวงคมนาคม กองทัพเรือ และหน่วยงานที่เกี่ยวข้องเข้าให้ความช่วยเหลือ
วันนี้ (16 มีนาคม 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบ และติดตามสถานการณ์กรณีเรือ FSO BENCHAMAS 2 ของบริษัท เชฟรอนประเทศไทยสํารวจและผลิต จํากัด น้ําทะเลเข้าตัวเรือ เมื่อวันที่ 14 มีนาคม 2566 ที่ผ่านมา อย่างใกล้ชิด พร้อมได้สั่งการให้ นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม กองทัพเรือ กรมเจ้าท่า และหน่วยงานอื่นที่เกี่ยวข้องดําเนินการเข้าให้ความช่วยเหลืออย่างเร่งด่วน รอบคอบ รัดกุม ไม่ให้เกิดผลกระทบลุกลาม
โฆษกประจําสํานักนายกรัฐมนตรีกล่าวว่า เรือกักเก็บปิโตรเลียม “เบญจมาศ 2 หรือ เรือ FSO BENCHAMAS 2” เป็นเรือเก็บน้ํามันขนาดใหญ่ ที่บริษัทฯ เช่ามา มีกําลังพล 29 นาย และน้ํามันดิบประมาณ 400,000 บาเรล โดยขณะทําการปิดผนึกท่อทางดูดน้ําทะเลด้วยลูกอุดลม และถอดวาล์ว เพื่อบํารุงรักษาตามปกติบริเวณห้องเครื่องจักรใหญ่ใต้แนวน้ํา ลูกอุดลมดังกล่าวเกิดระเบิด ทําให้น้ําทะเลเข้าตัวเรือ ทําให้มีผู้เสียชีวิต 1 นาย ตําบลที่เรืออยู่ในแบริ่ง 171 ระยะ 129 ไมล์ จากปลายแหลมเทียน ฐานทัพเรือสัตหีบ ซึ่งบริษัทฯ ได้ประสานขอรับการสนับสนุน และความช่วยเหลือจากกองทัพเรือ เพื่อดําเนินการปิดผนึกท่อทางดูดน้ําทะเลและกู้ร่างผู้เสียชีวิต โดยวานนี้ (15 มีนาคม 2566) กําลังพลของกองทัพเรือได้ออกเดินทางเข้าพื้นที่ปฏิบัติการ และคาดว่าจะถึงในเวลา 06.00 น. ของวันที่ 16 มีนาคม 2566
โฆษกประจําสํานักนายกรัฐมนตรีกล่าวเพิ่มเติมว่า ทีมปฏิบัติการช่วยเหลือได้เตรียมแผนการปฏิบัติตาม Scenario จากเบาไปหาหนัก ได้แก่ 1) อุดเรือได้สําเร็จน้ําไม่เข้าเรือเพิ่ม 2) มีน้ําเข้าเรือเพิ่มเติม และ 3) ตรวจพบน้ํามันรั่วไหล ทั้งนี้ เมื่อเดินทางถึง จะดําเนินการสํารวจบริเวณที่เกิดเหตุ และจะเข้าปฏิบัติ เมื่อประเมินแล้วมีความปลอดภัย ซึ่งจากรายงานสถานภาพเรือล่าสุดเมื่อเวลา 14.30 น. (15 มีนาคม 2566) ตัวเรือมีความปลอดภัยสถานะคงที่ ลูกเรือบนเรือปลอดภัย น้ํามันดิบในเรือไม่มีการรั่วไหล และสภาพอากาศปกติ
“นายกฯ แสดงความเสียใจต่อการสูญเสีย และกําชับให้การช่วยเหลืออย่างเต็มที่ พร้อมกันนี้ นายกรัฐมนตรีติดตามสถานการณ์อย่างใกล้ชิด ซึ่งสถานการณ์ในขณะนี้ตัวเรือมีความปลอดภัย และไม่มีน้ํามันดิบในเรือรั่วไหล แต่อย่างไรก็ดี นายกฯ ได้สั่งการหน่วยงานที่เกี่ยวข้องให้ดําเนินการด้วยความรัดกุม ไม่ให้ส่งผลกระทบต่อความเป็นอยู่ของพี่น้องประชาชน และสิ่งแวดล้อมทางทะเลชายฝั่ง พร้อมย้ํา รัฐบาลต้องดําเนินการอย่างเต็มที่ทุกส่วนเพื่อให้ความช่วยเหลือ ดูแลประชาชน ในทุกสถานการณ์” นายอนุชาฯ กล่าว
รัฐบาลไทย-ข่าวทำเนียบรัฐบาล-สำนักงานเจ้าท่าอยุธยา กระทรวงคมนาคม ร่วมตรวจสอบและติดตามสถานการณ์ฝุ่นละอองในสถานประกอบการ ตามแผนบูรณาการ ปี 2566
วันพฤหัสบดีที่ 16 มีนาคม 2566
สํานักงานเจ้าท่าอยุธยา กระทรวงคมนาคม ร่วมตรวจสอบและติดตามสถานการณ์ฝุ่นละอองในสถานประกอบการ ตามแผนบูรณาการ ปี 2566
...
ตามนโยบายของรัฐบาลและกระทรวงคมนาคม มอบหมายให้กรมเจ้าท่า กํากับ ควบคุม และติดตามสถานการณ์ฝุ่นละออง PM 2.5 จากการสัญจรทางน้ํา บรรเทาปัญหามลพิษ เพื่อเพิ่มคุณภาพชีวิตที่ดีให้กับประชาชนอย่างยั่งยืน
วันที่ 15 มีนาคม 2566 นายพีรธร นาคสุข ผู้อํานวยการสํานักงานเจ้าท่าภูมิภาคสาขาอยุธยา ได้มอบหมายให้ งานตรวจการณ์ขนส่งทางน้ํา สํานักงานเจ้าท่าภูมิภาคสาขาอยุธยา เข้าร่วมตรวจสอบ และติดตามสถานการณ์ฝุ่นละอองในสถานประกอบการ ณ พื้นที่องค์การบริหารส่วนตําบลบ่อโพง อําเภอนครหลวง ตามแผนบูรณาการ ปี 2566 จํานวน 5 แห่ง ตามคําสั่งของ จังหวัดพระนครศรีอยุธยา ที่ให้แต่งตั้งคณะกรรมการ กํากับ ติดตาม ประเมินผลการแก้ไขปัญหามลพิษในพื้นที่อําเภอนครหลวง จังหวัดพระนครศรีอยุธยา โดยสํานักงานเจ้าท่าภูมิภาคสาขาอยุธยา เป็นคณะกรรมการ มีอํานาจหน้าที่ในการดําเนินการแก้ไขปัญหาด้านสิ่งแวดล้อม ควบคุมมลพิษด้านคุณภาพอากาศและเสียง พร้อมเข้าตรวจสอบและให้คําแนะนําแก่ผู้ประกอบการท่าเทียบเรือในการป้องกันมลพิษในพื้นที่ โดยติดตาม กํากับ มาตรการป้องกันมลพิษ และสิ่งแวดล้อมให้เป็นไปตามมาตรฐาน และข้อกําหนดที่เกี่ยวข้องต่อไป
รัฐบาลไทย-ข่าวทำเนียบรัฐบาล-แม่บ้านมหาดไทยเมืองเลย ลงพื้นที่ส่งเสริมบทบาทเด็กและเยาวชนเพื่อสร้างความมั่นคงทางอาหารผ่านการน้อมนำพระราชดำริ “บ้านนี้มีรักปลูกผักกินเอง” และ “ทางนี้มีผล ผู้คนรักกัน”
วันพฤหัสบดีที่ 16 มีนาคม 2566
16/03/2566
แม่บ้านมหาดไทยเมืองเลย ลงพื้นที่ส่งเสริมบทบาทเด็กและเยาวชนเพื่อสร้างความมั่นคงทางอาหารผ่านการน้อมนําพระราชดําริ “บ้านนี้มีรักปลูกผักกินเอง” และ “ทางนี้มีผล ผู้คนรักกัน”
แม่บ้านมหาดไทยเมืองเลย ลงพื้นที่ส่งเสริมบทบาทเด็กและเยาวชนเพื่อสร้างความมั่นคงทางอาหารผ่านการน้อมนําพระราชดําริ “บ้านนี้มีรักปลูกผักกินเอง” และ “ทางนี้มีผล ผู้คนรักกัน” เพื่อสร้างความสุขที่ยั่งยืนให้กับประชาชนในพื้นที่
รัฐบาลไทย-ข่าวทำเนียบรัฐบาล-ผู้ตรวจทาวันฯ ลงใต้เร่งขับเคลื่อนนโยบาย MIND “ปั้นอุตสาหกรรมคู่ชุมชน” ส่งเสริมธุรกิจดูแลชุมชน รักษาสิ่งแวดล้อม
วันพฤหัสบดีที่ 16 มีนาคม 2566
16/03/2566
ผู้ตรวจทาวันฯ ลงใต้เร่งขับเคลื่อนนโยบาย MIND “ปั้นอุตสาหกรรมคู่ชุมชน” ส่งเสริมธุรกิจดูแลชุมชน รักษาสิ่งแวดล้อม
ผู้ตรวจทาวันฯ ลงใต้เร่งขับเคลื่อนนโยบาย MIND “ปั้นอุตสาหกรรมคู่ชุมชน” ส่งเสริมธุรกิจดูแลชุมชน รักษาสิ่งแวดล้อม
เมื่อวันที่ 13 มีนาคม 2566 เวลา 14.30 น. นายทาวัน ทวีถาวรสวัสดิ์ ผู้ตรวจราชการกระทรวงอุตสาหกรรม พร้อมด้วยอุตสาหกรรมจังหวัดสตูลและเจ้าหน้าที่ฯ ลงพื้นที่ตรวจเยี่ยมและให้คําปรึกษา ห้างหุ้นส่วนจํากัด ทุ่งนุ้ยศิลาทอง ประกอบกิจการเหมืองแร่ ผลิตและจําหน่ายหิน ชนิดหินปูนเพื่ออุตสาหกรรมก่อสร้าง ตั้งอยู่ที่ตําบลทุ่งนุ้ย อําเภอควนกาหลง จังหวัดสตูล และเข้าเยี่ยมชมวิสาหกิจชุมชนกลุ่มเลี้ยงผึ้งชันโรง บ้านหัวกาหมิง ได้รับสนับสนุนงบประมาณจากกองทุนพัฒนาหมู่บ้านรอบพื้นที่เหมืองแร่ของห้างหุ้นส่วนจํากัด ทุ่งนุ้ยศิลาทอง สนับสนุนวัสดุและอุปกรณ์ที่เกี่ยวข้องต่อการเลี้ยงผึ้งชันโรง เป็นการดูแลชุมชนรอบเหมืองแร่ การดูแลรักษาสิ่งแวดล้อม รวมถึงการกระจายรายได้ให้กับชุมชน โดยเป็นศูนย์การเรียนรู้การเลี้ยงผึ้งชันโรง สนับสนุนให้คนในชุมชนเข้ามาเรียนรู้ และในปี 2566 ได้เข้าร่วมโครงการแปรรูปสินค้าเกษตรอุตสาหกรรม 1 จังหวัด 1 ชุมชน (OPOAI-C) ซึ่งอยู่ระหว่างดําเนินการส่งเสริมพัฒนาผลิตภัณฑ์และบรรจุภัณฑ์ต้นแบบ อาทิ สบู่และน้ําผึ้งชันโรง หลังเสร็จสิ้นโครงการฯ คาดว่าจะสามารถสร้างรายได้ให้แก่ชุมชนไม่น้อยกว่า 3 แสนบาท
ทั้งนี้ผู้ตรวจราชการฯ ได้มอบหมายให้สํานักงานอุตสาหกรรมจังหวัดสตูล ประสานงานกับสํานักงานมาตรฐานผลิตภัณฑ์อุตสาหกรรม เพื่อผลักดันให้เกิดมาตรฐานผลิตภัณฑ์ชุมชน น้ําผึ้งชันโรง การควบคุมรักษาคุณภาพของน้ําผึ้งชันโรงตลอดกระบวนการผลิต และส่งเสริมประชาสัมพันธ์หาช่องการจัดจําหน่ายผลิตภัณฑ์ให้เป็นที่รู้จักมากยิ่งขึ้นต่อไป
ต่อมาในเวลา 19.00 น. นายทาวัน ทวีถาวรสวัสดิ์ ผู้ตรวจราชการกระทรวงอุตสาหกรรม เข้าร่วมพบปะหารือ (Dinner Talk) ร่วมกับ หน่วยงานสภาอุตสาหกรรมจังหวัดสตูล หอการค้าจังหวัดสตูล และธนาคารพัฒนาวิสาหกิจขนาดกลางและขนาดย่อมแห่งประเทศไทย สาขาสตูล ณ ห้องประชุมสภาอุตสาหกรรมจังหวัดสตูล เพื่อชี้แจงการดําเนินการขับเคลื่อนนโยบายสําคัญของรัฐบาล กระทรวงอุตสาหกรรม สู่การขับเคลื่อนอุตสาหกรรมวิถีใหม่ใน 4 มิติ อย่างสมดุลและยั่งยืนตามนโยบายปลัดกระทรวงอุตสาหกรรมที่เกี่ยวข้องในเชิงพื้นที่ ทั้งนี้ได้เน้นย้ําให้ สํานักงานอุตสาหกรรมจังหวัดสตูล บูรณาการทํางานร่วมกับ ธนาคารพัฒนาวิสาหกิจขนาดกลางและขนาดย่อมแห่งประเทศไทย สาขาสตูล สนับสนุนและส่งเสริมด้านสินเชื่อให้แก่ผู้ประกอบการวิสาหกิจขนาดกลางและขนาดย่อม (SMEs) ในการพัฒนาต่อยอดธุรกิจให้เกิดความยั่งยืน โดยที่ผ่านมาพบปัญหาวงเงินสินเชื่อกองทุนฯ เต็มครบจํานวนในระยะเวลาอันสั้น และรวมถึงการยื่นขอสินเชื่อผ่านระบบออนไลน์ มีระยะเวลาในการตรวจเครดิตบูโรนาน ทําให้เกิดความล่าช้าในการพิจารณาความเป็นไปได้ของการอนุมัติวงเงิน รวมทั้งบูรณาการข้อมูลและการทํางานร่วมกันเพื่อให้เกิดการขับเคลื่อนตามนโยบาย MIND ให้เกิดผลสัมฤทธิ์อย่างเป็นรูปธรรมควบคู่ไปกับการบริหารจัดการทรัพยากรในพื้นที่ ลดการสร้างผลกระทบทางสิ่งแวดล้อม การส่งเสริมพัฒนาธุรกิจวิสาหกิจชุมชน SMEs อุตสาหกรรมของจังหวัดสตูลให้เข้มแข็ง และอยู่ร่วมกับชุมชนได้ยั่งยืนต่อไป
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ชื่นชม นักกีฬาเอ็กซ์ตรีมไทย ทำผลงานยอดเยี่ยมได้อันดับ 1 ของการแข่งขัน ในรายการ 7th Asean Open Inline Freestyle Championship ที่ประเทศสิงคโปร์
วันพฤหัสบดีที่ 16 มีนาคม 2566
โฆษกรัฐบาลเผย นายกฯ ชื่นชม นักกีฬาเอ็กซ์ตรีมไทย ทําผลงานยอดเยี่ยมได้อันดับ 1 ของการแข่งขัน ในรายการ 7th Asean Open Inline Freestyle Championship ที่ประเทศสิงคโปร์
ครองแชมป์การแข่งขันสเกตอินไลน์ฟรีสไตล์ระดับเอเชียและอาเซียน
วันนี้ (16 มีนาคม 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมแสดงความยินดีกับนักกีฬาเอ็กซ์ตรีมทีมชาติไทย ในการแข่งขันสเกตอินไลน์ฟรีสไตล์ รายการ 7th Asean Open Inline Freestyle Championship ที่ประเทศสิงคโปร์ ทําผลงานได้อย่างยอดเยี่ยม 4 เหรียญทองระดับเอเชีย และ 6 เหรียญทองระดับอาเซียน ซึ่งเป็นการยืนยันถึงศักยภาพทางด้านกีฬาของไทย
โฆษกประจําสํานักนายกรัฐมนตรี กล่าวว่า นักกีฬาเอ็กซ์ตรีมทีมชาติไทยเข้าร่วมการแข่งขัน 5 คน ได้แก่ สุรเชษฐ์ เพิ่มผล, ปณิฐิ พวงสายใจ, ปานเทพ รุจิเรช, ศิรินทร์ทิพย์ รักอักษร และณัฐนันดา ปสุตนาวิน สําหรับผลการแข่งขันของนักกีฬาเอ็กซ์ตรีมทีมชาติไทย ปรากฏว่า ในการแข่งขันระดับอาเซียน ทําผลงานได้ทั้งหมด 6 เหรียญทอง กับ 2 เหรียญเงิน ส่วนการแข่งขันในระดับเอเชีย ทําผลงานได้ทั้งหมด 4 เหรียญทอง กับ 2 เหรียญเงิน ซึ่งรวมกันทั้ง 2 ระดับการแข่งขัน นักกีฬาไทยทําผลงานเป็นอันดับ 1 ของการแข่งขัน ทั้งนี้ มีนักกีฬาจากชาติอาเซียนและเอเชียเข้าร่วมรวม 12 ประเทศ/เขตอาณา ได้แก่ อินโดนีเซีย เมียนมา กัมพูชา มาเลเซีย เวียดนาม ไทย อินเดีย ฮ่องกง ไต้หวัน เกาหลีใต้ ญี่ปุ่น และสิงคโปร์
“นายกรัฐมนตรียินดีและชื่นชมทุกความสําเร็จของนักกีฬาไทย สําหรับการสร้างผลงานที่ยอดเยี่ยม น่าภูมิใจที่คนไทยแสดงศักยภาพ สร้างชื่อเสียงในการแข่งขันระดับโลก รวมถึงเป็นเครื่องสะท้อนให้เห็นถึงความทุ่มเท ตั้งใจฝึกซ้อม ฝึกฝน ของนักกีฬา ทั้งนี้นายกรัฐมนตรีขอบคุณไปถึงทีมงานผู้ฝึกสอน และเป็นผู้อยู่เบื้องหลังความสําเร็จของนักกีฬาด้วย” นายอนุชาฯ กล่าว
รัฐบาลไทย-ข่าวทำเนียบรัฐบาล-ข่าวสารการลงพื้นที่ตรวจราชการ จังหวัดนราธิวาส
วันพุธที่ 15 มีนาคม 2566
ข่าวสารการลงพื้นที่ตรวจราชการ จังหวัดนราธิวาส
วันที่ 15 มีนาคม 2566
​นายกฯ พบปะหัวหน้าส่วนราชการ ทหาร ตํารวจ ผู้นําท้องถิ่น ผู้นําศาสนาในเขตพื้นที่ จ.นราธิวาส และประชาชนนราธิวาส ย้ํารัฐบาลห่วงใยชีวิตและความเป็นอยู่ของพี่น้องประชาชนทุกเชื้อชาติ ศาสนา
​นายกรัฐมนตรีเป็นประธานในพิธีเปิดใช้แพขนานยนต์ (ลําใหม่) ณ ด่านศุลกากรอําเภอตากใบ จังหวัดนราธิวาส อํานวยความสะดวกให้บริการประชาชน กระตุ้นเศรษฐกิจชายแดนไทย-มาเลเซีย
​นายกรัฐมนตรีสักการะพระพุทธทักษิณมิ่งมงคล เพื่อความเป็นสิริมงคล ในโอกาสลงพื้นที่ตรวจราชการ จ.นราธิวาส
รัฐบาลไทย-ข่าวทำเนียบรัฐบาล-สธ. เฝ้าระวัง “ซีเซียม-137” เตรียมผู้เชี่ยวชาญด้านกัมมันตรังสี - สถานพยาบาลรองรับ ป้องกันผลกระทบที่อาจเกิดขึ้นต่อ ปชช.
วันพฤหัสบดีที่ 16 มีนาคม 2566
สธ. เฝ้าระวัง “ซีเซียม-137” เตรียมผู้เชี่ยวชาญด้านกัมมันตรังสี - สถานพยาบาลรองรับ ป้องกันผลกระทบที่อาจเกิดขึ้นต่อ ปชช.
.....
จากกรณีวัตถุกัมมันตรังสี “ซีเซียม-137 (Cesium-137, Cs-137)” ของโรงไฟฟ้าแห่งหนึ่งใน อ.ศรีมหาโพธิ์ จ.ปราจีนบุรี สูญหาย ทําสังคมให้เกิดความกังวลว่า อาจมีผู้ไม่ทราบว่าเป็นวัตถุอันตรายและสัมผัสจนส่งผลกระทบต่อสุขภาพนั้น
.
สํานักงานสาธารณสุขจังหวัดปราจีนบุรี รายงานเบื้องต้นว่า วัตถุกัมมันตรังสีซีเซียม-137 ที่สูญหายนั้น มีลักษณะเป็นแท่งทรงกลม ขนาดเส้นผ่านศูนย์กลาง 5 นิ้ว มีตะกั่วปกป้องอยู่ชั้นในและห่อหุ้มด้วยเหล็ก
.
ทั้งนี้ หากยังอยู่ใน “สภาพเดิม” จะไม่ส่งผลกระทบต่อสุขภาพของประชาชนและสิ่งแวดล้อม ปัจจุบันยังค้นหาไม่พบ แต่เพื่อเป็นการป้องกันผลกระทบที่อาจเกิดขึ้น
.
กองสาธารณสุขฉุกเฉิน สํานักงานปลัดกระทรวงสาธารณสุข ได้รวบรวมรายชื่อผู้เชี่ยวชาญด้านกัมมันตรังสี รวมทั้งเตรียมสถานพยาบาลรองรับไว้แล้ว คือ โรงพยาบาลนพรัตนราชธานี และโรงพยาบาลรามาธิบดี
.
สําหรับ “สารซีเซียม-137” เป็นกัมมันตภาพรังสี (radioactivity) จะปรากฏอาการตามระยะเวลาสัมผัส :
.
• หากสัมผัสในช่วงเวลาสั้น ๆ อาจจะไม่มีผลต่อร่างกายที่ชัดเจน
• สัมผัสในระยะเวลานานและปริมาณสูงขึ้น เกิดผื่นแดงตามผิวหนัง ผมร่วง แผลเปื่อย
• สัมผัสในปริมาณสูงและยาวนาน อาจเกิดพังผืดที่ปอด เกิดโรคมะเร็งเม็ดเลือดขาว เกิดต้อกระจกขึ้นในนัยน์ตา
.
นอกจากนี้ หากปนเปื้อนลงไปในน้ํา จะส่งผลให้เกิดการกลายพันธุ์ในสัตว์ ซึ่งขึ้นอยู่กับปริมาณการรับและการสะสม หากสัตว์รับสารรังสีเข้าไปจะเพิ่มความเข้มข้นสะสมในห่วงโซ่อาหาร แต่ “ยังไม่มีผลยืนยันที่ชัดเจน” ว่าจะถึงขั้นเปลี่ยนระบบนิเวศน์ใต้ทะเลหรือไม่
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-กรมเจ้าท่า คุมเข้มอำนวยความสะดวกและความปลอดภัยทางน้ำสร้างความมั่นใจให้กับประชาชนและนักท่องเที่ยว พร้อมร่วมหารือการบริหารจัดการน้ำในพื้นที่
วันพฤหัสบดีที่ 16 มีนาคม 2566
กรมเจ้าท่า คุมเข้มอํานวยความสะดวกและความปลอดภัยทางน้ําสร้างความมั่นใจให้กับประชาชนและนักท่องเที่ยว พร้อมร่วมหารือการบริหารจัดการน้ําในพื้นที่
...
กรมเจ้าท่า คุมเข้ม อํานวยความสะดวกและความปลอดภัยทางน้ําสร้างความมั่นใจให้กับประชาชนและนักท่องเที่ยว พร้อมร่วมหารือการบริหารจัดการน้ําในพื้นที่
จากนโยบายรัฐบาล และกระทรวงคมนาคม ได้มอบหมายให้กรมเจ้าท่า ควบคุม กํากับ และอํานวยความสะดวกและความปลอดภัยทางน้ําแก่ประชาชนและนักท่องเที่ยว เพื่อสร้างความพร้อมและความมั่นใจในการรองรับนักท่องเที่ยว
สํานักงานเจ้าท่าภูมิภาคสาขาหนองคาย ได้มอบให้เจ้าหน้าที่ ออกหน่วยบริการประชาชนเคลื่อนที่ พร้อมจัดอบรมสอบความรู้เพื่อรับประกาศนียบัตรผู้ทําการในเรือ และประชาสัมพันธ์ สร้างความรู้ ความเข้าใจ ตามพระราชบัญญัติการเดินเรือในน่านน้ําไทยฯ และข้อกฎหมายที่เกี่ยวข้อง ให้แก่ผู้ประกอบการเรือ และประชาชนทั่วไป โดยมีผู้เข้าอบรมจํานวน 71 คน ณ บริเวณท่าเรือเทศบาล อ.บึงโขงหลง จ.บึงกาฬ เพื่อเป็นแนวทาง ในการปฏิบัติเรื่องต่างๆ ได้อย่างถูกต้อง พร้อมกันนี้ ได้จัดเจ้าหน้าที่ออกตรวจตราความปลอดภัยตามท่าเทียบเรือ ต่าง ๆ ดังนี้
1.ท่าเรือวัดพระธาตุหล้าหนอง เรือโดยสาร 7 ลํา ผู้โดยสาร 185 คน
2.ท่าเรือเทศบาลตําบลบึงโขงหลง เรือโดยสาร 115 ลํา ผู้โดยสาร 623 คน
3.ท่าเรือทะเลบัวแดง เรือโดยสาร 54 ลํา ผู้โดยสาร 587 คน
4.ท่าเรือด่านศุลกากรบึงกาฬ เรือโดยสาร 6 ลํา เที่ยวไป 1 เที่ยว และเที่ยวกลับ 2 เที่ยว ผู้โดยสาร 36 คน
5.ท่าเรือศุลกากรปากชม เรือโดยสาร 5 ลํา เที่ยวไป 4 เที่ยว และเที่ยวกลับ 5 เที่ยว ผู้โดยสาร 67 คน
สํานักงานเจ้าท่าภูมิภาคสาขานครพนม ได้จัดเจ้าหน้าที่ออกตรวจตราความปลอดภัยตามท่าเทียบเรือ ต่าง ๆ ดังนี้
1. ท่าเทียบเรือและโดยสารเทศบาลนครพนม อําเภอเมืองนครพนม จังหวัดนครพนม เรือโดยสาร 3 ลํา ขาเข้า 9 เที่ยว ขาออก 11 เที่ยว ผู้โดยสาร 410 คน
2. ท่าเทียบเรือบ้านโพธิ์ชัย ตําบลไผ่ล้อม อําเภอบ้านแพง จังหวัดนครพนม เรือโดยสาร 6 ลํา ขาเข้า 4 เที่ยว ขาออก 4 เที่ยว ผู้โดยสาร 268 คน
พร้อมกันนี้ เจ้าหน้าที่ได้ทําการตรวจเช็คความพร้อมของเรือโดยสาร และอุปกรณ์ประจําเรือโดยสารให้ครบถ้วนอยู่เสมอ ก่อนรับผู้โดยสาร และได้ประชาสัมพันธ์ผู้ควบคุมเรือโดยสารและผู้โดยสารให้ปฏิบัติตามคําแนะนําของเจ้าหน้าที่อย่างเคร่งครัดเพื่อความปลอดภัย และสํานักงานเจ้าท่าภูมิภาคสาขาขอนแก่น ได้ร่วมประชุมแลกเปลี่ยนข้อคิดเห็นเกี่ยวกับการกําหนดนโยบายเชิงพื้นที่ด้านการบริหารจัดการแหล่งน้ําขนาดเล็กนอกเขตชลประทาน "น้ําแก้จน ทุกคนมี น้ํา" ณ ห้องประชุมแก่นเมือง ศาลากลางจังหวัด ขอนแก่น โดยที่ประชุมเล็งเห็นว่า ปัญหาที่ต้องเร่งแก้ไขในพื้นที่จังหวัดขอนแก่น คือปัญหาการกักเก็บน้ํา เนื่องจากในปี 2566 - 2569 พื้นที่จะประสบปัญหาภัยแล้งรุนแรง และในปี 2570 - 2571 จะประสบปัญหาน้ําท่วมเนื่องจากปริมาณน้ําฝนมากเป็นพิเศษ ดังนั้น เพื่อแก้ไขปัญหาให้เหมาะสมกับสภาพและสถานการณ์ปัจจุบัน คณะกรรมาธิการการแก้ปัญหาความยากจนและลดความเหลื่อมล้ํา วุฒิสภา เห็นว่าการดําเนินการสร้างพื้นที่เก็บกักน้ํา ในรูปแบบ "ฝายแกนดินซีเมนต์ " เป็นวิธีที่เหมาะสมกับพื้นที่ อีกทั้งการก่อสร้างใช้งบประมาณน้อย โครงสร้างมีความมั่นคงแข็งแรงและมีอายุการใช้งานได้หลายปี สามารถดําเนินการได้ทั้งในลําน้ําขนาดเล็กและลําน้ําขนาดใหญ่ สามารถเก็บกักน้ําไว้ใช้ประโยชน์ในช่วงหน้าแล้งได้อย่างมีประสิทธิภาพ พบเห็นความไม่ปลอดภัยทางน้ํา โทรแจ้งสายด่วนกรมเจ้าท่า 1199 ตลอด 24 ชั่วโมง
รัฐบาลไทย-ข่าวทำเนียบรัฐบาล-กรมศุลกากรจับมือกรมธนารักษ์ และบริษัท ธนารักษ์พัฒนาสินทรัพย์ จำกัด (ธพส.) ลงนาม MOU พัฒนาพื้นที่บริเวณท่าเทียบเรือศุลกากร เกาะสีชัง จังหวัดชลบุรี
วันพฤหัสบดีที่ 16 มีนาคม 2566
16/03/2566
กรมศุลกากรจับมือกรมธนารักษ์ และบริษัท ธนารักษ์พัฒนาสินทรัพย์ จํากัด (ธพส.) ลงนาม MOU พัฒนาพื้นที่บริเวณท่าเทียบเรือศุลกากร เกาะสีชัง จังหวัดชลบุรี
นายพชร อนันตศิลป์ อธิบดีกรมศุลกากร นายจําเริญ โพธิยอด อธิบดีกรมธนารักษ์ นายนาฬิกอติภัค แสงสนิท กรรมการผู้จัดการ ธพส. ร่วมลงนามบันทึกความเข้าใจเพื่อดําเนินโครงการพัฒนาพื้นที่บริเวณท่าเทียบเรือศุลกากรเกาะสีชัง จ.ชลบุรี
วันนี้ (วันพฤหัสบดีที่ 16 มีนาคม 2566) เวลา 11.00 น. นายพชร อนันตศิลป์ อธิบดีกรมศุลกากร นายจําเริญ โพธิยอด อธิบดีกรมธนารักษ์ นายนาฬิกอติภัค แสงสนิท กรรมการผู้จัดการ บริษัท ธนารักษ์พัฒนาสินทรัพย์ จํากัด ร่วมลงนามในบันทึกความเข้าใจ (MOU) เพื่อดําเนินโครงการพัฒนาพื้นที่บริเวณท่าเทียบเรือศุลกากรเกาะสีชัง จังหวัดชลบุรี โดยมี นายสุรเดช ตรงศิริวิบูลย์ ผู้อํานวยการสํานักงานศุลกากรท่าเรือแหลมฉบัง กรมศุลกากร นางบุษกร ปราบณศักดิ์ ที่ปรึกษาด้านพัฒนาการประเมินราคาอสังหาริมทรัพย์ กรมธนารักษ์ และนายวิวัฒน์ อัศวปยุกต์กุล ผู้อํานวยการอาวุโส ฝ่ายพัฒนาธุรกิจ บริษัท ธนารักษ์พัฒนาสินทรัพย์ จํากัด ร่วมเป็นสักขีพยาน ณ ห้องประชุมภาสกรวงศ์ ชั้น 2 อาคาร 1 กรมศุลกากร
นายพชร อนันตศิลป์ อธิบดีกรมศุลกากร เปิดเผยว่า กรมศุลกากร มีความตั้งใจ ที่จะพัฒนาปรับปรุงพื้นที่ท่าเทียบเรือศุลกากร ตําบลท่าเทววงษ์ อําเภอเกาะสีชัง จังหวัดชลบุรี บนเนื้อที่ประมาณ 8-1-45.1 ไร่ ให้มีความทันสมัย พร้อมรองรับภารกิจต่าง ๆ ของกรมศุลกากร ได้อย่างมีประสิทธิภาพ เนื่องจาก อาคารสํานักงาน ศูนย์ฝึกอบรมและบ้านพัก มีการชํารุดทรุดโทรมตามอายุการใช้งาน จึงขอความร่วมมือไปยัง กรมธนารักษ์ และบริษัท ธนารักษ์พัฒนาสินทรัพย์ จํากัด (ธพส.) หรือ DAD เพื่อศึกษาความเป็นไปได้ในการพัฒนา พร้อมเสนอแนวทางการพัฒนาปรับปรุง และดําเนินการก่อสร้างบ้านพัก อาคารและศูนย์ฝึกอบรมให้กรมศุลกากรใช้ประโยชน์อาคารเพื่อทดแทนอาคารเดิม โดยกรมศุลกากรจะผูกพันงบประมาณและทําสัญญาเช่าอาคารกับ DAD เป็นระยะเวลา 15 ปี
นายจําเริญ โพธิยอด อธิบดีกรมธนารักษ์ เปิดเผยว่า กรมธนารักษ์ ในฐานะหน่วยงานที่มีหน้าที่ในการปกครอง ดูแล และบํารุงรักษาพื้นที่โครงการ จะดําเนินการอนุญาตให้ใช้พื้นที่โครงการ เพื่อปรับปรุงพื้นที่และก่อสร้างอาคารตามระเบียบและกฎหมายที่ราชพัสดุ
ด้าน นายนาฬิกอติภัค แสงสนิท กรรมการผู้จัดการ บริษัท ธนารักษ์พัฒนาสินทรัพย์ จํากัด เปิดเผยว่า ทางบริษัทฯ ในฐานะผู้พัฒนาที่ดินพื้นที่โครงการ ได้ดําเนินการศึกษาแนวทางการพัฒนาพื้นที่ท่าเทียบเรือศุลกากรอย่างละเอียด และเสนอแนวทางการปรับปรุงให้แก่กรมศุลกากร ซึ่งทางบริษัทฯ มีความเชื่อมั่นว่าแนวทางการพัฒนาที่ทาง บริษัทฯ นําเสนอจะเป็นประโยชน์ต่อทางราชการอย่างยั่งยืนต่อไป